text: Lors passa avant Baldigans
   Qui moult fu biaus et avenans,
   Et dist au roi : "Je vous present
   Cest home d'or, par tel couvent
   Que, se nus vers vous pourchaçoit
   Trayson, tantost tromperoit,
   N'à nului de vostre lignie.
   Si fais est il, n'en doutez mie,
   Et iert, de ce soiez certains,
   Tant qu'il sera entre vos mains ;
   Et, s'à un autre le donnés
   À celui resera tous tés.
   Tous jours pour celui trompera
   Qui vers lui comme sien l'aura ;
   PageV01P071
   Ce vous vueil je pour voir jurer,
   Nel puis ore autrement prouver."
  